[pic] | ΕΥΡΩΠΑΪΚΗ ΕΠΙΤΡΟΠΗ |

Βρυξέλλες, 28.2.2011

COM(2011) 101 τελικό

2008/0098 (COD)

γνώμη της επιτροπής σύμφωνα με το άρθρο 294 παράγραφος 7 στοιχείο γ) της συνθήκης για τη λειτουργία της Ευρωπαϊκής Ένωσης, σχετικά με την τροπολογία του Ευρωπαϊκού Κοινοβουλίου στη θέση του Συμβουλίου όσον αφορά την πρόταση ΚΑΝΟΝΙΣΜΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

για τη θέσπιση εναρμονισμένων όρων εμπορίας των προϊόντων του τομέα των δομικών κατασκευών

2008/0098 (COD)

γνώμη της επιτροπής σύμφωνα με το άρθρο 294 παράγραφος 7 στοιχείο γ) της συνθήκης για τη λειτουργία της Ευρωπαϊκής Ένωσης, σχετικά με την τροπολογία του Ευρωπαϊκού Κοινοβουλίου στη θέση του Συμβουλίου όσον αφορά την πρόταση ΚΑΝΟΝΙΣΜΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

για τη θέσπιση εναρμονισμένων όρων εμπορίας των προϊόντων του τομέα των δομικών κατασκευών

1. Ιστορικό

Ημερομηνία διαβίβασης της πρότασηςστο Ευρωπαϊκό Κοινοβούλιο και στο Συμβούλιο: 23 Μαΐου 2008

Ημερομηνία γνωμοδότησης του Ευρωπαϊκού Κοινοβουλίουσε πρώτη ανάγνωση: 24 Απριλίου 2009

Γνωμοδότηση της Οικονομικής και Κοινωνικής Επιτροπής: 25 Φεβρουαρίου 2009

Ημερομηνία έκδοσης της θέσης του Συμβουλίου: 13 Σεπτεμβρίου 2010

Ημερομηνία συμφωνίας της COREPER επί του συμβιβασμούπου επιτεύχθηκε σε δεύτερη ανάγνωση: 8 Δεκεμβρίου 2010

Ημερομηνία γνωμοδότησης του Ευρωπαϊκού Κοινοβουλίουσε δεύτερη ανάγνωση: 18 Ιανουαρίου 2011

2 . Σκοπός της πρότασης

Στόχος της πρότασης της Eπιτροπής είναι η αντικατάσταση της οδηγίας 89/106/ΕΟΚ του Συμβουλίου –της οδηγίας για τα προϊόντα του τομέα των δομικών κατασκευών (εφεξής «ΟΠΔΚ»)– από κανονισμό, με σκοπό τον καλύτερο καθορισμό των στόχων της νομοθεσίας της Ευρωπαϊκής Ένωσης και την ευκολότερη και αποτελεσματικότερη εφαρμογή της. Ως μέρος της πρωτοβουλίας για τη βελτίωση της νομοθεσίας, η πρόταση αποσκοπεί: στην απλούστευση του ισχύοντος συστήματος που βασίζεται στην ΟΠΔΚ, κυρίως μέσω της θέσπισης απλουστευμένων διαδικασιών, έτσι ώστε να μειωθούν οι δαπάνες που βαρύνουν τις επιχειρήσεις, ιδίως τις ΜΜΕ· στην αποσαφήνιση των βασικών εννοιών και της χρήσης της σήμανσης CE· και στην ενίσχυση της αξιοπιστίας ολόκληρου του συστήματος με την επιβολή νέων και αυστηρότερων κριτηρίων ορισμού για τους οργανισμούς που συμμετέχουν στην αξιολόγηση και την επαλήθευση της σταθερότητας της απόδοσης των προϊόντων του τομέα των δομικών κατασκευών.

3. Γνώμη της επιτροπής σχετικά με την τροπολογία του Ευρωπαϊκού Κοινοβουλίου

Η γνωμοδότηση την οποία εξέδωσε το Ευρωπαϊκό Κοινοβούλιο σε δεύτερη ανάγνωση στις 18 Ιανουαρίου 2011 έφερε τη θέση του Συμβουλίου πιο κοντά στην πρόταση της Επιτροπής όσον αφορά την αποσαφήνιση της αντιμετώπισης των επικίνδυνων ουσιών στο πλαίσιο του κανονισμού REACH, διασφαλίζοντας την ανεξαρτησία των δράσεων των σημείων επαφής για τα προϊόντα του τομέα των δομικών κατασκευών, καθώς και δίνοντας τη δυνατότητα ευρύτερης ψηφιακής δημοσιοποίησης των δηλώσεων απόδοσης.

Η θέση του Κοινοβουλίου είναι αποτέλεσμα συμβιβασμού που επιτεύχθηκε στην τριμερή σύσκεψη που πραγματοποιήθηκε στις 7 Δεκεμβρίου 2010 και που συζητήθηκε και εγκρίθηκε στις 8 Δεκεμβρίου 2010 στο Συμβούλιο.

4. Συμπέρασμα

Η Επιτροπή αποδέχεται όλες τις τροπολογίες που ψήφισε το Ευρωπαϊκό Κοινοβούλιο σε δεύτερη ανάγνωση σύμφωνα με το προαναφερόμενο συμβιβαστικό κείμενο του Συμβουλίου και του Ευρωπαϊκού Κοινοβουλίου. Η Επιτροπή προβαίνει επίσης στη συνημμένη δήλωση σχετικά με την προθεσμία προβολής αντιρρήσεων από το Ευρωπαϊκό Κοινοβούλιο και το Συμβούλιο.

Παράρτημα: Δήλωση της Επιτροπής σχετικά με την προθεσμία προβολής αντιρρήσεων από το Ευρωπαϊκό Κοινοβούλιο και το Συμβούλιο

Η Επιτροπή υπενθυμίζει ότι η αρχή που θεσπίστηκε στο σχέδιο ενιαίας ερμηνείας είναι ότι η προθεσμία προβολής αντιρρήσεων θα πρέπει να είναι 2 μήνες, με δυνατότητα παράτασης κατά 2 περαιτέρω μήνες. Στην παρούσα περίπτωση, η Επιτροπή θεωρεί ότι δεν συντρέχουν ειδικές συνθήκες οι οποίες θα μπορούσαν να δικαιολογήσουν παρέκκλιση από αυτή την αρχή. Η Επιτροπή λυπάται που δεν τηρήθηκε η αρχή η οποία θεσπίστηκε στο σχέδιο ενιαίας ερμηνείας και υπογραμμίζει ότι η παρούσα περίπτωση δεν αποτελεί προηγούμενο.